చెన్నై: తమిళనాడు రాజకీయాల్లో పరిణామాలు శరవేగంగా మారుతున్నాయి. ఇప్పటివరకు పార్టీ ఎమ్మెల్యేలంతా తనవైపే ఉన్నారని చెబుతూ వచ్చిన టీటీవీ దినకరన్ తాజాగా స్వరం మార్చారు. పార్టీ ప్రధాన కార్యదర్శి వీకే శశికళతో పాటు తనను ఏఐఏడీఎంకే పార్టీనుంచి తప్పించనున్నట్టు వస్తున్న వార్తలపై స్పందించారు. పార్టీ నిర్ణయానికి కట్టుబడి ఉంటాననీ... పార్టీ కోరితే పదవి నుంచి తప్పుకునేందుకు సిద్ధమని  చెప్పారు. రాజీనామా ఎప్పుడు చేస్తారని అడగగా... తాను ఇప్పటికే పార్టీ కార్యకలాపాల నుంచి పక్కకు తప్పుకున్నాననీ... రాజీనామాతో పనేముందని ప్రశ్నించారు. రాజీనామా చేయాల్సి వస్తే ముందుగా శశికళను కలుసుకున్న తర్వాతే నిర్ణయం తీసుకుంటానన్నారు. తాను చాలా పరిణితి కలిగిన వ్యక్తిననీ... ఆ గుణం కారణంగానే ఇప్పుడు పార్టీ సభ్యులు తనను పక్కనబెడుతున్నా ఎలాంటి బాధకు గురికావడం లేదని పేర్కొన్నారు. మంగళవారం రాత్రి సీనియర్ మంత్రులంతా సమావేశమై పార్టీలోని అసమ్మతి వర్గాలను ఏకం చేసే దిశగా చర్చలు జరిపిన సంగతి తెలిసిందే. దినకరన్ సహా శశికళ కుటుంబాన్ని పార్టీ నుంచి తప్పించాలంటూ పన్నీర్ సెల్వం వర్గం డిమాండ్ చేస్తుండడంతో పార్టీ నేతలు అందుకు మొగ్గుచూపారు. ఈ నేపథ్యంలోనే ఒకవేళ పార్టీ తనను తప్పుకోవాలని సూచిస్తే తనంత తానే తప్పుకుంటానంటూ దినకరన్ ప్రకటించారు. ఒకవేళ ఇరువర్గాలు కలిసినా తనకు వచ్చిన ఇబ్బందేమీ లేదని వ్యాఖ్యానించారు.
chennai: tamilanadu rajakeeyaallo parinaamaalu saravegamgaa maarutunnaayi. ippativaraku party emmelyelanta tanavaipe unnaarani chebutuu vachina ttv dinakaran taajaagaa swaram maarchaaru. party pradhaana kaaryadarsi veeke sasikalato paatu tananu aidaenke paartiinunchi tappinchanunnattu vastunna vaartalapai spandinchaaru. party nirnayaaniki kattubadi untaananii... party korithe padavi nunchi tappukunenduku siddhamani  cheppaaru. rajinama eppudu chestaarani adagaga... taanu ippatike party karyakalapala nunchi pakkaku tappukunnaananii... rajinamatho panemundani prasninchaaru. rajinama cheyalsi vaste mundugaa sasikalanu kalusukunna tarvate nirnayam teesukuntaanannaaru. taanu chala pariniti kaligina vyaktinanee... aa gunam kaaranamgaane ippudu party sabhyulu tananu pakkanabedutunna elanti baadhaku gurikavadam ledani perkonnaru. mangalavaaram raatri seanier mantrulantaa samavesamai paartiilooni asammati vargaalanu ekam chese disagaa charchalu jaripina sangati telisinde. dinakaran sahaa sasikala kutumbaanni party nunchi tappinchaalantuu pannir selvam vargam demand chestundadamto party nethalu anduku mogguchuupaaru. ee nepathyamlone okavela party tananu tappukovaalani suchiste tananta taane tappukuntaanantuu dinakaran prakatinchaaru. okavela iruvargaalu kalisina tanaku vachina ibbandemi ledani vyaakhyaaninchaaru.